CELEX: 32021R0114
Language: bg
Date: 2020-09-25 00:00:00
Title: Делегиран регламент (ЕС) 2021/114 на Комисията от 25 септември 2020 г година за изменение на приложения II и III към Регламент (ЕС) № 978/2012 на Европейския парламент и на Съвета по отношение на Армения и Виетнам

2.2.2021   
               
               
                  BG
               
               
                  Официален вестник на Европейския съюз
               
               
                  L 36/5
               
            
         ДЕЛЕГИРАН РЕГЛАМЕНТ (ЕС) 2021/114 НА КОМИСИЯТА
         от 25 септември 2020 г година
         за изменение на приложения II и III към Регламент (ЕС) № 978/2012 на Европейския парламент и на Съвета по отношение на Армения и Виетнам
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 978/2012 на Европейския парламент и на Съвета от 25 октомври 2012 г. за прилагане на схема от общи тарифни преференции и за отмяна на Регламент (ЕО) № 732/2008 на Съвета (1), и по-специално член 5, параграф 3 и член 10, параграф 5 от него,
         като има предвид, че:
         
                     (1)
                  
                  
                     В член 4 от Регламент (ЕС) № 978/2012 се установяват критериите за предоставяне на тарифни преференции в рамките на общия режим на Общата схема от преференции (ОСП).
                  
               
                     (2)
                  
                  
                     В Регламент (ЕС) № 978/2012 се предвижда, че държава, която през три последователни години е била класифицирана от Световната банка като държава с висок доход или държава с по-висок среден доход, или държава, която се ползва по същество за целия търговски обмен от преференциален режим за достъп до пазара, с който се предвиждат същите тарифни преференции като по ОСП или по-добри, не може да се ползва от преференции по ОСП.
                  
               
                     (3)
                  
                  
                     Списъкът на държавите — бенефициери по ОСП, се съдържа в приложение II към Регламент (ЕС) № 978/2012. В съответствие с посочения регламент всяка година до 1 януари Комисията трябва да прави преглед на приложение II с цел промяна на статута на включените в него държави в съответствие с критериите, определени в член 4 от същия регламент.
                  
               
                     (4)
                  
                  
                     В съответствие с Регламент (ЕС) № 978/2012 на конкретната държава — бенефициер по ОСП, и на икономическите оператори трябва да се предостави достатъчно време за организирано приспособяване към преразгледания статут на държавата по ОСП. Поради това ОСП следва да продължи да се прилага в продължение на една година след датата на влизане в сила на решението за заличаване на държава бенефициер от списъка на държавите — бенефициери по ОСП, въз основа на член 4, параграф 1, буква а), и в продължение на две години след датата на прилагане на преференциален режим за достъп до пазара въз основа на член 4, параграф 1, буква б).
                  
               
                     (5)
                  
                  
                     Армения бе класифицирана от Световната банка като държава с по-висок среден доход през 2018, 2019 и 2020 г. Армения вече не отговаря на условията за ползване със статут на държава — бенефициер по ОСП, в съответствие с член 4, параграф 1, буква а) от Регламент (ЕС) № 978/2012 и следва да бъде заличена от списъка на държавите — бенефициери по ОСП, в приложение II към посочения регламент, като заличаването ѝ следва да породи действие от 1 януари 2022 г.
                  
               
                     (6)
                  
                  
                     В член 9, параграф 1 от Регламент (ЕС) № 978/2012 се установяват конкретните критерии, на които трябва да отговарят държавите — бенефициери по ОСП, за да им бъдат предоставени тарифни преференции в рамките на специалния насърчителен режим за устойчиво развитие и добро управление (ОСП+). Списъкът на държавите — бенефициери по ОСП+, се съдържа в приложение III към Регламент (ЕС) № 978/2012.
                  
               
                     (7)
                  
                  
                     Тъй като престава да бъде държава — бенефициер по ОСП, считано от 1 януари 2022 г., Армения следва също така да престане да бъде държава — бенефициер по ОСП+, по силата на член 9, параграф 1 от Регламент (ЕС) № 978/2012. Поради това Армения следва да бъде заличена от приложение III към посочения регламент, като заличаването ѝ следва да породи действие от 1 януари 2022 г.
                  
               
                     (8)
                  
                  
                     На 1 август 2020 г. по отношение на Виетнам започна да се прилага споразумение за преференциален достъп до пазара. В съответствие с член 4, параграф 1, буква б) от Регламент (ЕС) № 978/2012 Виетнам също следва да бъде заличен от приложение II към посочения регламент. В съответствие с прецедентите при сходни случаи и с цел да се гарантира правна сигурност и да се избегне ненужна административна тежест, заличаването на Виетнам от приложение II следва да се прилага от 1 януари 2023 г.,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент (ЕС) № 978/2012 се изменя, както следва:
            
                        1.
                     
                     
                        В приложение II, под заглавието „Държави — бенефициери по общия режим, посочен в член 1, параграф 2, буква а)“, следните азбучни кодове и съответстващите им държави се заличават съответно от колони А и Б:
                        
                                    а)
                                 
                                 
                                    AM Армения;
                                 
                              
                                    б)
                                 
                                 
                                    VN Виетнам.
                                 
                              
                  
                        2.
                     
                     
                        В приложение III от колони А и Б се заличават съответно следният азбучен код и обозначената с него държава:
                        AM Армения
                     
                  
         
            Член 2
            Настоящият регламент влиза в сила на 1 януари 2021 г.
            Член 1, параграф 1, буква а) и член 1, параграф 2 се прилагат от 1 януари 2022 г.
            Член 1, параграф 1, буква б) се прилага от 1 януари 2023 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 25 септември 2020 г година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 303, 31.10.2012 г., стр. 1.